#Bangkok N°391/T1151/P13482+(9)

**ไม่ได้รีวิวมาจนจะครบ​อาทิตย์​นึงแล้ว  หาเน็ตฟรีที่เสถียรอัพรูปโหลดรีวิวยากมากในแถบชะอำ-หัวหินนี้ °¶°".. สองวันนี้หัวหิน, ชะอำฝนตกนะก๊าบบบ**

เพื่อนๆนัดรวมตัวกันที่นี่ เพื่อสั่งลาก่อนที่ร้านจะปิด(เห็นว่าหาสถานที่ใหม่อยู่) วันที่ไปพนักงานด้านหน้าเหลือกันสองคน บริการก็เลยช้ากว่าปกติ แถมแอร์มีแต่ลมไม่เย็นเลย  นั่งกันได้แป๊บเดียวเหงื่อชุ่มรีบหม่ำรีบออกไปต่อร้านอื่นๆ

อาหาร​และ​เครื่องดื่ม​ที่สั่ง​มาทานกัน​ คือ

- Sangria ร้านนี้เติมน้ำหวานจัดเต็มเหมือนเดิม รสชาติเดิมๆ​ ดีกับอากาศร้อนๆอบอ้าวภายในร้าน 

- Calamari เป็นอาหารปรุงสุกเมนู​เดียวที่ชอบทานของร้านนี้ ปลาหมึกนุ่ม​ไม่เหนียวเคี้ยวง่าย แป้งด้านนอกทอดมากรอบๆไม่อมน้ำมันดีงาม

- Pickle Set มะกอกดอง แตงกวาดอง คุณภาพดี​  รสเปรี้ยวนำเค็มตามนิดๆถูกใจ

- Gambas al ajillo กุ้งกระเทียมในน้ำมันมะกอก หน้าตางงๆ​ รสชาติ​งงๆ​

- Ham Croquet ทอดมาสีคล้ำๆ อมน้ำมัน ไม่ได้ลองค่ะ เพื่อนบอกน้ำมันเยิ้มไปและมันด้านในจืดๆ มีแฮมจิ๋วๆอยู่ชิ้นเดียว 

- ปลาหมึกซอสเทอริยากิ เห็นว่าเป็นเมนูใหม่ ไม่เคยลองกัน​ จำชื่อไม่ได้ค่ะว่าเรียกว่าอะไร แต่ปลาหมึกรุ่นเบบี๋เนื้อนุ่ม หนึบและหวานดี ไม่ค่อยได้กลิ่นซอสเท่าไหร่นะคะ

- Jamón ibérico ค่อนข้างเค็มไปหน่อย วางมาให้บนขนมปังที่เหนียวไปนิด 

อาหาร​และ​เครื่องดื่ม​ที่ได้ทานไม่ค่อยเหมือนที่เคยทานในร้านอาหารที่สเปนเท่าไหร่ รสชาติ​โดยรวมพอทานได้ ราคากันเอง​ 

ตอนนี้เหลือสาขาที่สีลมซอย 4  ลองแวะไปชิมที่นั่นดูก่อนค่ะ ส่วนเรื่องของรสชาติว่าจะถูกปากไม๊? คงต้องแล้วแต่ความชอบ  ต่างคน​ ต่างลิ้น​กันเนอะคะ ลองดู​ก่อนเผื่อจะถูกใจ​ค่า

*** The rating scale for my reviews are from my personal taste with expects to adjusted for it's own categories. The same place on different days may result in different experiences. We all have different "Taste Buds",  and experience different "Service" ***